媽咪話想去飲茶，醒起好耐無去嘅蓮香居。咁啱去到唔使等位，但避不了嘅係要同人搭檯。人越大就越鍾意懷舊嘢，雖然坐得逼咗啲，嘢食要自己去攞，不過都覺得好過癮，充滿回憶。阿姐一推架車出嚟，啲人即刻衝過去，真係手快有手慢無，就好似我咁，唔夠人爭啊炸雲吞雖然好味，不過點都唔及雞札咁好味，最鍾意就係食哩度嘅雞札同鴨腳札，仲有馬拉糕。聽聞豬潤燒賣好好食，仲要係即叫即蒸，所以叫咗籠嚟試下味。ummm.. 果然無介紹錯，好味！啲豬潤仲係好嫩滑好新鮮。